L 151/52
HR
Službeni list Europske unije
2.6.2022.
Zračni prijevoznici iz Rusije
(65)
Zračni prijevoznici iz Rusije koji su prometovali jednim ili više zrakoplova iz uvodne izjave 4. ili 5.
Provedbene uredbe Komisije (EU) 2022/594 (12) uvršteni su 8. travnja 2022. u Prilog A Uredbi (EZ) br. 474/2006 Provedbenom uredbom (EU) 2022/594.
(66)
Ruska savezna agencija za zračni promet („FATA”) obavijestila je Komisiju 28. travnja 2022.
da sve navode o kršenju međunarodnih normi civilnog zrakoplovstva i sve sigurnosne probleme iz Provedbene uredbe (EU) 2022/594 smatra neutemeljenima.
Nije međutim dostavila informacije kojima bi potkrijepila te tvrdnje.
(67)
U okviru svojih aktivnosti kontinuiranog praćenja Komisija je utvrdila da postoje dokazi da je zračni prijevoznik I Fly upisao zrakoplove iz uvodne izjave 5.
Provedbene uredbe (EU) 2022/594 u ruski registar zrakoplova te da je svjesno upravljao tim zrakoplovima kršeći relevantne međunarodne standarde sigurnosti.
Upis zrakoplova u ruski registar izvršen je bez pristanka vlasnika i bez naknadne suradnje u pogledu sigurnosti s tijelom za zrakoplovstvo Irske, države u kojoj su ti zrakoplovi registrirani.
(68)
U skladu s Provedbenom uredbom (EU) 2022/594 i sa zajedničkim kriterijima iz Priloga Uredbi (EZ) br.
2111/2005 Komisija smatra da bi popis zračnih prijevoznika iz Rusije kojima je zabranjeno letjeti u Uniji trebalo izmijeniti tako što će se u Prilog A Uredbi (EZ) br. 474/2006 uvrstiti prijevoznik I Fly.
(69)
Države članice trebale bi i dalje provjeravati poštuju li zračni prijevoznici koje je certificirala FATA relevantne međunarodne standarde sigurnosti određivanjem tih prijevoznika kao prioriteta za inspekcijske preglede na stajanci u skladu s Uredbom (EU) br.
965/2012.
Zračni prijevoznici iz Južnog Sudana
(70)
Zračni prijevoznici certificirani u Južnom Sudanu nikad nisu bili uvršteni u Prilog A ni B Uredbi (EZ) br. 474/2006.
(71)
U posljednje četiri godine u Južnom Sudanu dogodile su se četiri nesreće sa smrtnim ishodom te nekoliko drugih nesreća i ozbiljnih incidenata, u kojima su često sudjelovali zrakoplovi sa sumnjivim registracijskim oznakama.
(72)
Komisija je 26. ožujka 2021.
započela formalna savjetovanja s tijelom za civilno zrakoplovstvo Južnog Sudana (SSCAA) u skladu s člankom 3. stavkom 2.
Uredbe (EZ) br.
473/2006.
(73)
U naknadnoj prepisci SSCAA je priopćila da je svjedodžba zračnog prijevoznika (AOC) izdana prijevozniku South Sudan Supreme Airlines, čiji je zrakoplov bio uključen u nesreću sa smrtnim ishodom, suspendirana i da zbog sumnji povezanih s registracijom zrakoplova uključenog u tu nesreću preispituje sve operatore zrakoplova i AOC-ove u zemlji.
Osim toga, SSCAA je priopćila da se u pogledu razvoja i revizije propisa, priručnika i osposobljavanja trenutačno provode mjere za poboljšanje.
Dokumenti koji uključuju informacije o programu nadzora i revizije SSCAA-e te izvješća o pregledima određenih zračnih prijevoznika i o zrakoplovima registriranima u inozemstvu koji lete u Južnom Sudanu dostavljeni su 5. studenoga 2021.
(74)
SSCAA je 28. ožujka 2022.
dostavila odgovore na upitnik koji joj je Komisija uputila 26. ožujka 2021.
Prema tim dokumentima, SSCAA tek treba razviti i uvesti djelotvoran sustav nadzora.
Osim toga, SSCAA napominje da je, iako nije izdala nikakve dozvole ili svjedodžbe zračnog prijevoznika te nema zrakoplova registriranih u zemlji, izdala dozvole za letenje u Južnom Sudanu zrakoplovima registriranima u inozemstvu.
Nema dokaza o bilo kakvoj aktivnosti nadzora na kojem bi se temeljilo izdavanje tih dozvola ili odgovarajućem kontinuiranom praćenju.
(12) Provedbena uredba Komisije (EU) 2022/594 оd 8. travnja 2022.
o izmjeni Uredbe (EZ) br. 474/2006 u pogledu popisa zračnih prijevoznika kojima je letenje u Uniji zabranjeno ili ograničeno (SL L 114, 12.4.2022., str. 49.).